Schrötersdörp

Schrötersdörp () is en Dörp in de Gemeen Leendaal in’n Landkreis Oosterholt, Neddersassen.

 Geografie 

De Oort liggt in dat Düvelsmoor. Dat Water ut dat Rebeed warrt över Gravens na de Wörp hen afföhrt.

De Naveröörd sünd Moorenn in’n Noorden, Wörpdörp in’n Oosten un Worphusen in’n Westen.

 Historie 

Schrötersdörp is 1805 as Moorkolonie in dat Düvelsmoor grünnt worrn. Nöömt is de Oort na’n Amtmann von dat Amt Leendaal, Johann Hieronymus Schröter.

 Verwaltungsgeschicht 

In de Franzosentied von 1810 bet 1814 hett de Oort to de Mairie St. Jürgen in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Truup in dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort weer bet 1929 en egen Gemeen. To’n 1. April 1929 is Schrötersdörp an de Gemeen Worphusen anslaten worrn. De Gemeen Worphusen is 1937 noch grötter un an’n 1. März 1974 mit de Gemeenreform in Neddersassen Deel von de Gemeen Leendaal worrn.

 Inwahnertall 

 Religion 

Schrötersdörp is evangeelsch-luthersch präägt un höört to dat Kaspel von de Findörp-Kark in Grasbarg.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

 Weertschop un Infrastruktur 

För Schrötersdörp is de freewillige Füürwehr Worphusen mit tostännig.

 Verkehr 

Schrötersdörp liggt an de Landsstraat 153, de in’n Noorden na Worpsweed un Huttenbusch geiht un in’n Süüdwesten na Leendaal un na Bremen rin. An’t Süüdenn von dat Dörp geiht von de L 153 de L 133 af, de in’n Noordoosten dör Wörpdörp un an Grasbarg langs na Tarms un Zeven föhrt.

De nächste Autobahn is de Autobahn 27 (Afsnidd Bremen–Wasra). De Opfohrt 19 Horn-Leh liggt so 15 Kilometer in’n Süüdwesten von Schrötersdörp an de Leendaler Heerstraat.

De nächste Bahnhoff is so bi 15 Kilometer wied weg in’n Noordwesten de Bahnhoff Oosterholt-Scharmbeek an de Bahnlien Bremen–Bremerhoben. Op de Bahnlien Bremen–Tarms hett dat von 1900 bet 1956 Personenverkehr geven. De Bahnhoff Worphusen leeg in düsse Tied knapp twee Kilometer in’n Süden.

 Footnoten 

Schrotersdorp
Schrotersdorp